Ο **Σέρχιο Γιούλ** (*Sergio Llull*, Μενόρκα, 15 Νοεμβρίου 1987) είναι Ισπανός επαγγελματίας διεθνής καλαθοσφαιριστής. Με ύψος 1,90 μέτρα αγωνίζεται ως πόιντ γκαρντ / σούτινγκ γκαρντ στη Ρεάλ Μαδρίτης του Πρωταθλήματος Ισπανίας και της Ευρωλίγκα. Είναι γνωστός για την ταχύτητα ευθείας γραμμής, την δυνατότητα άλματος, την ευστοχία σε προσπάθειες τριών πόντων και τις ασίστ του. Είναι επίσης μέλος της ισπανικής εθνικής ομάδας από το 2009 έχοντας κερδίσει επτά μετάλλια.

Σταδιοδρομία
------------

Εντάχθηκε στη Ρεάλ Μαδρίτης της Ευρωλίγκα το 2007.

Το 2010, ο Γιούλ επέκτεινε το συμβόλαιο του με τη Ρεάλ Μαδρίτης μέχρι το έτος 2014. Ονομάστηκε MVP του τουρνουά του Κυπέλλου του Βασιλιά του 2012.

Το 2012, ο Γιούλ επέκτεινε το συμβόλαιο του άλλη μια φορά, αυτή τη φορά μέχρι την σεζόν 2017–18.

Στη σεζόν 2014-15, η Ρεάλ Μαδρίτης κέρδισε την Ευρωλίγκα, μετά την νίκη της επί του Ολυμπιακού με 78–59 στο τελικό παιχνίδι. Η Ρεάλ Μαδρίτης τελείωσε τη σεζόν κερδίζοντας το Ισπανικό Πρωτάθλημα, με σκορ 3-0 στην τελική σειρά ενάντια στην Μπαρτσελόνα. Με αυτό το τρόπαιο, κέρδισαν το Τριπλ Κράουν. Ονομάστηκε επίσης MVP των τελικών του ισπανικού πρωταθλήματος του 2015. Το καλοκαίρι του 2015, ο Γιουλ άλλη μια φορά επέκτεινε το συμβόλαιο του με τη Ρεάλ Μαδρίτης, αυτή τη φορά μέχρι την σεζόν 2020–21 με ετήσιες απολαβές 2.7 εκατομμύρια ευρώ για κάθε έτος του συμβολαίου του.

Το 2016 κατέκτησε το νταμπλ στην Ισπανία βγαίνοντας ξανά MVP των ισπανικών τελικών. 

Στις 16 Νοεμβρίου 2016 κόντρα στον Παναθηναϊκό για την Ευρωλίγκα, είχε 30 πόντους (7/14 δίποντα, 4/6 τρίποντα, 4/4 βολές), επίδοση που παραμένει μέχρι και σήμερα η κορυφαία της καριέρας του στην διοργάνωση. Το 2017 κατέκτησε το κύπελλο Ισπανίας βγαίνοντας παράλληλα MVP. Στην Ευρωλίγκα έφτασε μέχρι το Final 4 όπου η Ρεάλ βγήκε τέταρτη, ο Γιούλ όμως βγήκε MVP της χρονιάς για πρώτη φορά, ενώ μπήκε και στην καλύτερη πεντάδα της διοργάνωσης. Μάλιστα στον ημιτελικό του Final 4 κόντρα στην Φενέρμπαχτσε είχε 28 πόντους (6/8 δίποντα, 2/7 τρίποντα 10/13 βολές) και 8 ασίστ που όμως δεν αρκούσαν για να οδηγήσουν την ομάδα του σε ακόμη έναν ευρωπαϊκό τελικό.

Το 2018 και ενώ απουσίαζε για επτά μήνες από τα παρκέ, επέστρεψε στα play off της Ευρωλίγκα κόντρα στον Παναθηναϊκό και ύστερα κατάφερε να κερδίσει για δεύτερη φορά το ευρωπαϊκό πρωτάθλημα, κόντρα στη Φενέρμπαχτσε (85-80). Επίσης κατέκτησε το πρωτάθλημα Ισπανίας για πέμπτη φορά στην καριέρα του.

Τον Σεπτέμβριο του 2018 κατέκτησε το Σούπερ Καπ βγαίνοντας MVP. Το 2019 κατέκτησε το έκτο πρωτάθλημα Ισπανίας της καριέρας του. Στις 20 Νοεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα. Στις 16 Φεβρουαρίου 2020, κατέκτησε το έκτο Κύπελλο Ισπανίας της καριέρας του. Στις 28 Απριλίου 2020, ανακοινώθηκε ότι αποτελεί μέρος της καλύτερης ομάδας παικτών της Ευρωλίγκα, για την δεκαετία 2010-2020. Στις 11 Αυγούστου 2020, ανακοινώθηκε από την Ευρωλίγκα, ότι αποτελεί επίσης μέλος της κορυφαίας δεκάδας (ομάδας) της Ρεάλ Μαδρίτης στη δεκαετία 2010-2020, όντας πρώτος σε ψήφους του κοινού. Στις 13 Σεπτεμβρίου 2020, κατέκτησε το έκτο Σούπερ Καπ της καριέρας του. Στις 18 Οκτωβρίου 2020, έσπασε το φράγμα των 3.000 πόντων καριέρας στην Ευρωλίγκα, όντας μόλις ο έβδομος αθλητής που το πέτυχε. Τον Νοέμβριο έγινε ο δεύτερος σκόρερ όλων των εποχών της Ρεάλ στο ισπανικό πρωτάθλημα, φτάνοντας τους 5.323 πόντους. Στις 27 Ιανουαρίου 2021, έφτασε τις 300 συμμετοχές στην Ευρωλίγκα και έγινε ο όγδοος παίκτης στην ιστορία που φτάνει αυτόν τον αριθμό. Στις 2 Φεβρουαρίου 2021, ανήλθε στη δεύτερη θέση στη λίστα των παικτών με τα περισσότερα λεπτά συμμετοχής με τη φανέλα των Μαδριλένων στην ACB. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Ο ίδιος ξεχώρισε από τους νικητές έχοντας 24 πόντους (3/5 τρίποντα) και 2 ασίστ, παίρνοντας το βραβείο του MVP. Στις 20 Ιανουαρίου 2022 κόντρα στην Άλμπα Βερολίνου για την Ευρωλίγκα, έσπασε το φράγμα των 900 συμμετοχών με τη φανέλα της Ρεάλ Μαδρίτης σε όλες τις διοργανώσεις. Έφτασε μέχρι τον τελικό της Ευρωλίγκα, όπου έχασε το τρόπαιο καθώς η Ρεάλ ηττήθηκε στον τελικό από την Αναντολού Εφές 58-57 με τον ίδιο να έχει 9 πόντους (2/7 δίποντα, 1/3 τρίποντα, 2/2 βολές), 6 ασίστ και 1 κλέψιμο σε 22:19′. Ήταν δεύτερος σκόρερ της ομάδας του και πρώτος πασέρ. Βέβαια κατέγραψε ρεκόρ καθώς έγινε ο αθλητής με τις περισσότερες ασίστ συνολικά (62 ασίστ σε 16 αγώνες) στην ιστορία των Φάιναλ Φορ, ξεπερνώντας τον Θοδωρή Παπαλουκά. Τη σεζόν 2021-22 είχε σε 36 αγώνες 8,8 πόντους, 1,7 ριμπάουντ, 2,8 ασίστ και 6,4 PIR κατά μέσο όρο. Στις 19 Ιουνίου 2022, κατέκτησε το Πρωτάθλημα Ισπανίας για έβδομη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Ο ίδιος στον αγώνα τίτλου είχε 9 πόντους και 2 ασίστ. Στις 6 Ιουλίου 2022, ανανέωσε το συμβόλαιό του μέχρι το 2024. Στις 25 Σεπτεμβρίου 2022, κατέκτησε το όγδοο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83, με τον ίδιο να πετυχαίνει 14 πόντους. Στις 19 Μαΐου 2023 στον ημιτελικό κόντρα στην Μπαρτσελόνα, πέτυχε 5 πόντους και έγινε ο πρώτος σκόρερ στην ιστορία των Final-4 της Ευρωλίγκα (198 πόντοι σε 18 αγώνες). Στις 21 Μαΐου, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την τρίτη Ευρωλίγκα της καριέρας του. Ο Γιουλ πέτυχε το νικητήριο καλάθι του τελικού, που ήταν και το μόνο εντός πεδιάς εύστοχο σουτ του στον αγώνα. Στις 24 Μαΐου έφτασε τα 1.000 παιχνίδια σε όλες τις διοργανώσεις με την φανέλα της Ρεάλ Μαδρίτης και είναι ο δεύτερος σε συμμετοχές παίκτης στην ιστορία της ομάδας. Στις 28 Μαΐου κόντρα στην Γκραν Κανάρια, έφτασε τους 6.027 πόντους και έγινε ο πρώτος σκόρερ στην ιστορία της Ρεάλ Μαδρίτης στο Πρωτάθλημα Ισπανίας ξεπερνώντας τον Φελίπε Ρέγιες. Παράλληλα έφτασε τα 900 τρίποντα και έγινε μόλις ο τέταρτος παίκτης που φτάνει σ’ αυτό τον αριθμό στην ιστορία της λίγκας. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει 5 πόντους.

#### NBA

Ο Γιούλ επιλέχθηκε από τους Ντένβερ Νάγκετς, στην 34η θέση του ντραφτ του NBA του 2009. Οι Χιούστον Ρόκετς στην συνέχεια αγόρασαν τα δικαιώματά του από τους Νάγκετς, για περίπου $2.25 εκατομμύρια.

Εθνική ομάδα
------------

Ο Σέρχιο Γιούλ κέρδισε το χρυσό μετάλλιο στο Ευρωπαϊκό πρωτάθλημα καλαθοσφαίρισης εφήβων και κέρδισε το ασημένιο μετάλλιο στο Ευρωπαϊκό πρωτάθλημα καλαθοσφαίρισης νέων ανδρών. Έχει αγωνιστεί με την ισπανική εθνική ομάδα καλαθοσφαίρισης. Κέρδισε τρία χρυσά μετάλλια στα Ευρωμπάσκετ, το 2009, το 2011 και το 2015, και το χάλκινο μετάλλιο στο Ευρωμπάσκετ 2013.

Έχει κερδίσει το ασημένιο μετάλλιο στους Θερινούς Ολυμπιακούς Αγώνες 2012 και το χάλκινο μετάλλιο στους Θερινούς Ολυμπιακούς Αγώνες 2016. Ο Γιούλ ήταν κανονικά στην προεπιλογή της εθνικής για το Ευρωμπάσκετ 2017, αλλά ο σοβαρός τραυματισμός του τον άφησε εκτός τουρνουά αλλά και εκτός του πρώτου μισού της Ευρωλίγκα.

Επιπλέον έχει λάβει μέρος στα Παγκόσμια κύπελλα του 2010 και 2014 χωρίς κάποια μεγάλη διάκριση. Ωστόσο το 2019, κατέκτησε το χρυσό μετάλλιο στο Παγκόσμιο Κύπελλο της Κίνας στην τρίτη του παρουσία στη διοργάνωση.

Τίτλοι-Διακρίσεις
-----------------

Ο Γιουλ το 2008
### Συλλογικοί

#### Ρεάλ Μαδρίτης

* 3x Ευρωλίγκα: (2015, 2018, 2023)
* 7x Πρωτάθλημα Ισπανίας: (2007, 2013, 2015, 2016, 2018, 2019, 2022)
* 6x Κύπελλο Ισπανίας: (2012, 2014, 2015, 2016, 2017, 2020)
* 9x Σούπερ Καπ Ισπανίας: (2012, 2013, 2014, 2018, 2019, 2020, 2021, 2022, 2023)
* Διηπειρωτικό Κύπελλο: (2015)
* Τριπλ Κράουν: (2015)

### Ατομικοί

* MVP της Ευρωλίγκα: (2017)
* 2x Καλύτερη ομάδα στην Ευρωλίγκα
	+ Καλύτερη Πεντάδα: (2017)
	+ Δεύτερη Καλύτερη Πεντάδα: (2011)
* 2x MVP του μήνα στην Ευρωλίγκα: (Απρίλιος 2013, Νοέμβριος 2016)
* 2x MVP της αγωνιστικής στην Ευρωλίγκα: (7η αγωνιστική, 2016/17), (27η αγωνιστική, 2016/17)
* Καλύτερη ομάδα παικτών στη δεκαετία 2010-2020 στην Ευρωλίγκα: (2020)
* MVP στο Πρωτάθλημα Ισπανίας: (2017)
* 3x Καλύτερη ομάδα στο Πρωτάθλημα Ισπανίας: (2012, 2015, 2017)
* 2x MVP των τελικών στο Πρωτάθλημα Ισπανίας: (2015, 2016)
* 2x MVP του Κυπέλλου Ισπανίας: (2012, 2017)
* 3x MVP του Σούπερ Καπ Ισπανίας: (2014, 2018, 2021)
* 2x Παίκτης του μήνα στο Πρωτάθλημα Ισπανίας: (Φλεβάρης 2012, Φλεβάρης 2016)
* MVP στο Διηπειρωτικό Κύπελλο: (2015)

### Εθνική Ομάδα

* Χρυσό μετάλλιο στο Ευρωμπάσκετ 2009
* Χρυσό μετάλλιο στο Ευρωμπάσκετ 2011
* Ασημένιο μετάλλιο στους Ολυμπιακούς Αγώνες 2012
* Χάλκινο μετάλλιο στο Ευρωμπάσκετ 2013
* Χάλκινο μετάλλιο στους Ολυμπιακούς Αγώνες 2016
* Χρυσό μετάλλιο στο Παγκόσμιο Κύπελλο 2019

Παραπομπές
----------

1. ↑  Eurobasket. «Sergio Llull Player Profile, Real Madrid, News, Stats - Eurobasket». *Eurobasket LLC*. Ανακτήθηκε στις 17 Σεπτεμβρίου 2021.
2. ↑  «REAL MADRID, Llull agree until 2014». Euroleague.net. Αρχειοθετήθηκε από το πρωτότυπο στις 20 Ιουλίου 2012. Ανακτήθηκε στις 20 Αυγούστου 2012.
3. ↑  «Sergio Llull signs contract extension through 2014». Realmadrid.com. Αρχειοθετήθηκε από το πρωτότυπο στις 4 Οκτωβρίου 2012. Ανακτήθηκε στις 20 Αυγούστου 2012.
4. ↑  «Euroleague.net REAL MADRID extends Llull through 2018». Αρχειοθετήθηκε από το πρωτότυπο στις 6 Μαρτίου 2014. Ανακτήθηκε στις 9 Αυγούστου 2015.
5. ↑  Sportando.net Real Madrid extends Sergio Llull till 2018.
6. ↑  «Real Madrid is Euroleague champion for record ninth time!». *euroleague.net*.. Ανακτήθηκε στις 18 Ιουλίου 2015.
7. ↑  «Real Madrid make it 4 out of 4» (στα ισπανικά). *marca.com*.. Ανακτήθηκε στις 24 Ιουνίου 2015.
8. ↑  Real Madrid re-signs star guard Llull until 2021.
9. ↑  «MVP στην EuroLeague ο Γιουλ! (pics & vids)».. Ανακτήθηκε στις 2017-05-21.
10. ↑  Μαϊ. 2018 23:14, Επιμέλεια: Χάρης Σταύρου Δημοσίευση: 20. «Βασίλισσα ξανά η Ρεάλ Μαδρίτης, 85-80 την Φενέρμπαχτσε στον τελικό». *www.sport24.gr* (στα Αγγλικά). Ανακτήθηκε στις 22 Απριλίου 2020.
11. ↑  «Το σήκωσε στη Βιτόρια η Ρεάλ!».. Ανακτήθηκε στις 2018-06-19.
12. ↑  «Τα σήκωσε όλα ο Γιουλ! (pics)».. Ανακτήθηκε στις 2018-09-22.
13. ↑  «Πρωταθλήτρια Ισπανίας στο μπάσκετ η Ρεάλ Μαδρίτης». *www.eleftheria.gr*. Ανακτήθηκε στις 15 Σεπτεμβρίου 2019.
14. ↑  «Γιουλ: Στη λίστα των υποψηφίων για την ομάδα της δεκαετίας στην Ευρωλίγκα (Video)». *Eurohoops*. 20 Νοεμβρίου 2019. Ανακτήθηκε στις 21 Ιανουαρίου 2020.
15. ↑  «Copa del Rey: Απόλυτη ΚΥΡΙΑΡΧΙΑ της Ρεάλ και 28η κούπα! (videos)». *Eurohoops*. 16 Φεβρουαρίου 2020. Ανακτήθηκε στις 16 Φεβρουαρίου 2020.
16. ↑  «Euroleague: Στην ομάδα της δεκαετίας ο Γιουλ! (pic & vid)». *www.gazzetta.gr*. Ανακτήθηκε στις 28 Απριλίου 2020.
17. ↑  «Με Ντόντσιτς η ομάδα της δεκαετίας της Ρεάλ (pic & vid)». *www.gazzetta.gr*. Ανακτήθηκε στις 11 Αυγούστου 2020.
18. ↑  «Ρεάλ – Μπαρτσελόνα 72-67: "Βασιλικός" ο πρώτος τίτλος της σεζόν! (videos)». *Eurohoops*. 13 Σεπτεμβρίου 2020. Ανακτήθηκε στις 13 Σεπτεμβρίου 2020.
19. ↑  «Σέρχιο Γιουλ: Στο ιστορικό γκρουπ των 3.000+ πόντων στην Ευρωλίγκα! (video - πίνακας)». *Eurohoops*. 19 Οκτωβρίου 2020. Ανακτήθηκε στις 5 Νοεμβρίου 2020.
20. ↑  «Σέρχιο Γιουλ: Έγραψε ιστορία στη Ρεάλ, δεύτερος σκόρερ στην ιστορία της (Video)». *Eurohoops*. 5 Νοεμβρίου 2020. Ανακτήθηκε στις 5 Νοεμβρίου 2020.
21. ↑  «Ο Γιουλ τα έχει… 300 (vid) | | Basketa.gr». 27 Ιανουαρίου 2021. Ανακτήθηκε στις 29 Ιανουαρίου 2021.
22. ↑  «Συνεχίζει να γράφει ιστορία με την Ρεάλ Μαδρίτης ο Γιουλ (vid)». *SDNA*. 3 Φεβρουαρίου 2021. Ανακτήθηκε στις 3 Φεβρουαρίου 2021.
23. ↑  «Ο Γιουλ "εκτέλεσε" την Μπαρτσελόνα και χάρισε το Supercopa στην Ρεάλ!». *Eurohoops*. 12 Σεπτεμβρίου 2021. Ανακτήθηκε στις 12 Σεπτεμβρίου 2021.
24. ↑  Κόκκας, Σπύρος (21 Ιανουαρίου 2022). ««900άρης» με τη φανέλα της Ρεάλ ο Γιουλ». *totalbasket.gr*. Αρχειοθετήθηκε από το πρωτότυπο στις 21 Ιανουαρίου 2022. Ανακτήθηκε στις 21 Ιανουαρίου 2022.
25. ↑  «Σέρχιο Γιουλ, ο (νέος) "βασιλιάς" των ασίστ σε Final Four (videos)». *Eurohoops*. 24 Μαΐου 2022. Ανακτήθηκε στις 24 Μαΐου 2022.
26. ↑  «Ρεάλ: Η "Βασίλισσα" έριξε στο καναβάτσο την Μπάρτσα και ανέβηκε στο ΘΡΟΝΟ της! (videos)». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
27. ↑  «Γιουλ: Ανανέωσε με τη Ρεάλ μέχρι το 2024 | Gazzetta». *www.gazzetta.gr*. Ανακτήθηκε στις 6 Ιουλίου 2022.
28. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 25 Σεπτεμβρίου 2022.
29. ↑  «Ο Σέρχιο Γιουλ έγινε ο πρώτος σκόρερ στην ιστορία των Final Four της Ευρωλίγκα! (photo)». *Eurohoops*. 20 Μαΐου 2023. Ανακτήθηκε στις 22 Μαΐου 2023.
30. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
31. ↑  «Ολυμπιακός - Ρεάλ 78-79: Ο Γιουλ του πήρε από την αγκαλιά την Euroleague (vid) | Gazzetta». *www.gazzetta.gr*. Ανακτήθηκε στις 21 Μαΐου 2023.
32. ↑  «Ρεάλ: Ο Σέρχιο Γιουλ έφτασε τα 1.000 παιχνίδια με τη λευκή φανέλα! (pic)». *Eurohoops*. 25 Μαΐου 2023. Ανακτήθηκε στις 25 Μαΐου 2023.
33. ↑  newsroom, sport-fm. «Μύθος Σέρχιο Γιουλ: Πρώτος σκόρερ στην ιστορία της Ρεάλ και πρώτος με 900 τρίποντα!». *sport-fm.gr*. Ανακτήθηκε στις 28 Μαΐου 2023.
34. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
35. ↑  «Sergio Llull es la segunda ronda más cara de la historia del 'draft' de la NBA }» (στα Ισπανικά). Marca.com. Ανακτήθηκε στις 20 Αυγούστου 2012.
36. ↑  «Ρήξη χιαστού ο Γιουλ» (στα αγγλικά).. Ανακτήθηκε στις 2017-11-16.
37. ↑  «Γιουλ: «Τρεις μήνες έμειναν για να επιστρέψω σε αυτό που αγαπώ» (pic)».. Ανακτήθηκε στις 2017-11-16.
38. ↑  «ΚΥΡΙΑΡΧΗ η Ισπανία, "λύγισε" την Αργεντινή και πάτησε τη κορυφή του κόσμου! (videos)». *Eurohoops*. 15 Σεπτεμβρίου 2019. Ανακτήθηκε στις 15 Σεπτεμβρίου 2019.
39. ↑  «Πήρε το βραβείο του ΜVP ο... τραυματίας Γιουλ (vid)». *www.gazzetta.gr*. Ανακτήθηκε στις 22 Απριλίου 2020.

Εξωτερικοί σύνδεσμοι
--------------------

* Ο Σέρχιο Γιουλ στο acb.com (Ισπανικά)
* Ο Σέρχιο Γιουλ στο eurobasket.com
* Ο Σέρχιο Γιουλ στο eurobasket2013.org
* Ο Σέρχιο Γιουλ στο euroleague.net
* Ο Σέρχιο Γιουλ στο fiba.com
* Σέρχιο Γιουλ, επίσημος λογαριασμός στο Twitter.

|  |  |  |  |
| --- | --- | --- | --- |
| 

| π • σ • ε
Βραβείο Πολυτιμότερου Καλαθοσφαιριστή EuroLeague |
| --- |
|  |
| 
* 2005: Πάρκερ
* 2006: Πάρκερ
* 2007: Παπαλουκάς
* 2008: Σισκάουσκας
* 2009: Ναβάρο
* 2010: Τεόντοσιτς
* 2011: Διαμαντίδης
* 2012: Κιριλένκο
* 2013: Σπανούλης
* 2014: Ροντρίγκεζ
* 2015: Μπιέλιτσα
* 2016: Ντε Κολό
* 2017: Γιουλ
* 2018: Ντόντσιτς
 |

 |

|  |  |  |  |
| --- | --- | --- | --- |
| 

| π • σ • ε
Βραβείο Πολυτιμότερου Παίκτη Διηπειρωτικού Κυπέλλου καλαθοσφαίρισης |
| --- |
|  |
| 
* 1977: Στσέρμπιακ
* 1987: Έπι
* 2013: Σπανούλης
* 2014: Λαπροβίτολα
* 2015: Γιουλ
* 2016: Γκράχαμ
* 2017: Τόμπεϊ
* 2019: Θίοντορ
* 2020: Ουέρτας
* 2021: Μπενίτε
* 2022: Μαρτίνεθ
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ρεάλ Μαδρίτης – τρέχον ρόστερ |
| --- |
|  |
| 0 | 
* 1 Κοζέρ
* 3 Ράντολφ
* 5 Ρούντι Φερνάντεθ
* 9 Ρέγιες
* 11 Καμπάτσο
* 14 Αγιόν
* 16 Γούστα
* 19 Πάντζαρ
* 20 Κάρολ
* 22 Ταβάρες
* 23 Γιούλ
* 24 Ντεκ
* 25 Πρέπελιτς
* 32 Κούζμιτς
* 33 Τόμπκινς
* 44 Τέιλορ

Προπονητής: Λάσο |  |

 |